เรื่องร้องเรียน: ร้านอาหารตำนานคนอีส่นเปิดเพลงเสียงดังมากทุกคืน เสียงเบสดังกระหึ่มจนกระจกในห้องบนอาคารชั้น21สั่น รบกวนการพักผ่อนมากๆๆ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ดำเนินติดตามผลและตรวจร้านตำนานอีสาน เป็นระยะๆ มีผลการดำเนินการ ดังนี้ 1. วันที่ 21 พฤศจิกายน 2565 เวลา 20.30 น. ออกแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ. 2535 ให้ควบคุมและลดระดับเสียงดนตรีจากการเล่นดนตรีภายในร้านให้อยู่ในระดับที่เหมาะสมตลอกระยะเวลาที่เปิดให้บริการ รวมทั้งให้ปิดประตู หน้าต่างที่อาจเป็นช่องทางออกของเสียงอย่างมิดชิด 2. เมื่อวันที่ 26 พฤศจิกายน 2565 ได้ดำเนินการลงพื้นที่ตรวจวัดเสียงรบกวนตามนัดหมาย ณ คอนโด ศุภาลัย ไลท์ สาทร-เจริญราษฎร์ ถนนเจริญราษฎร์ เเขวงบางโคล่ เขตบางคอแหลม ณ บริเวณชั้นดาดฟ้าของคอนโด (เนื่องจากไม่มีผู้ที่ได้รับความเดือดร้อนประสงค์ให้ตรวจวัดเสียงภายในห้องพักอาศัย) จึงได้ประสานนิติบุคคลเพื่อหาพื้นที่ที่มีสภาพแวดล้อมใกล้เคียง จึงได้บริเวณชั้นดาดฟ้าเป็นตัวแทนในการวัดเสียงครั้งนี้ โดยตรวจวัดเสียงตั้งแต่เวลา 21.00-24.00 น. ผลการตรวจสีดระดับเสียง พบว่า มีค่าระดับเสียงรบกวน 1.6 เดซิเบล(เอ) ซึ่งไม่เกินค่ามาตรฐานเสียงรบกวน ตามประกาศกรมอนามัย เรื่องกำหนดมาตรฐานเหตุรำคาญ กรณีเสียงรบกวน ลงวันที่ 24 มิถุนายน 2558 กำหนดให้ระดับเสียงรบกวนเท่ากับ 10 เดซิเบล(เอ) ดังนั้น การวัดเสียงตามวันและดวลาดังกล่าว จะถือว่า ไม่เป็นเสียงรบกวน    ทั้งนี้เพื่อเป็นการป้องกันและลดผลกระทบแก่ผู้พักอาศัยบริเวณใกล้เคียงจักได้กำชับ กวดขัน ให้ผู้ประกอบการระมัดระมังเสียงจากการเล่นดนตรีอย่างเคร่งครัด พร้อมทั้งได้มีหนังสือไปยังสถานีตำรวจนครบาลวัดพระยาไกร กำกับดูแล ตรวจสอบสถานประกอบการดังกล่าว ตามอำนาจหน้าที่ที่เกี่ยวข้องต่อไป
ความเห็นของผู้แจ้ง: ดีใจและขอบคุณที่ทางเจ้าหน้าที่จริงจังในการแก้ไขปัญหา ขอชมเชยความเอาใจใส่และความตั้งใจในการแก้ไขปัญหาอย่างจริงจัง ที่หัก1ดาวเนื่องจากถ้าสามารถใช้ร่นระยะเวลาในการตรวจสอบและแก้ไขได้สั้นลงกว่านี้ จะเพียบพร้อมมากๆค่ะ เพราะในระหว่างที่รอเป็นเดือนต้องนอนทนฟังเสียงรบกวน แต่อย่างไรก็ขอขอบพระคุณในความตั้งใจและหวังว่าจะมีการยกระดับการบริการให้ดียิ่งยวดขึ้นไปอีก เป็นกำลังใจให้เจ้าหน้าที่ทุกท่านค่ะ
พื้นที่: แขวงบางโคล่ เขตบางคอแหลม กรุงเทพมหานคร